open-index/open-wikipedia-markdown huggingface dataset:
Parc fermé

**Parc fermé** (pranc. *uždaras parkas*) – uždara vieta, automobilių sporte naudojama laikyti lenktynių automobilius tam tikrą laiką. Pagal FIA nustatytas Formulės 1 lenktynes šis parkas turi būti pakankamai didelis, kad jame tilptų visi lenktynių automobiliai, ir saugus, jog niekas be FIA leidimo negalėtų į jį patekti. Visi automobiliai į *Parc fermé* turi būti atvežami ne ilgiau nei 3,5 valandos po kvalifikacijos pabaigos ir būti ten iki 5 valandų pieš lenktynių startą.

Automobiliams esantiems šiame parke negali būti atlikti jokie didesni pakeitimai, išskyrus padangų slėgio reguliavimą, priekinių sparnų kampo reguliavimus, kuro užpildymą, skysčių nuotėkų pašalinimą. Pažeidus šią tvarką dažniausiai automobilis startuoja iš rikiuotės galo.

Vienintelė sąlyga, pagal kurią galimi didesni pakeitimai, yra kai lenktynių teisėjas paskelbia apie oro sąlygų pasikeitimus (kurie buvo kitokie nei kvalifikacijoje).

## Šaltiniai
Lira (Uganda)

**Lira** () – miestas šiaurinėje Ugandoje, ~100 km į pietryčius nuo Gulu. Rajono centras. Pro miestą eina Gulu–Mbalės plentas, yra stotis prie Tororo–Pakvačo geležinkelio linijos, oro uostas. Veikia turgus, katalikų bažnyčia, privatus universitetas.

Liroje dominuoja langių tautybės žmonės.

## Šaltiniai
Klaipėdos pilies uostas

**Klaipėdos pilies uostas** yra mažųjų pramoginių laivų ir jachtų uostas Dangės žiotyse, Klaipėdos piliavietės teritorijoje. 

Pilies uostas gali priimti iki 70 pramoginių laivų ir jachtų su grimzle iki 2 m, pločiu iki 6 m ir ilgiu, ne didesniu nei 25 m. Per piliavietės kanalą nutiestas Pasukamasis tiltas, kuris praleidžia laivus.

Koordinatės: 55° 42.414 N 21° 07.605 E

## Išnašos

## Nuorodos

* Klaipėdos pilies uosto schema
Belgijos nacionalinis bankas

**Belgijos nacionalinis bankas** (, , ) – Belgijos valstybinis centrinis bankas, Europos centrinių bankų sistemos (ECBS), euro zonos dalyvis (nuo 1999 m.). Banko prezidentas – Luc Coene, nuo 2011 m. paskirtas 5-rių metų kadencijai.

Nacionalinis bankas, be monetarinės politikos, vykdo eurų banknotų ir monetų leidimą, kontroliuoja jų cirkuliaciją rinkoje, užsienio valiutų rezervus. Renka, analizuoja ir platina ekonominę ir finansinę informaciją, susijusią su Belgijos finansų sektoriaus stabilumu. 50 proc. Nacionalinio banko akcijų laisvai prekiaujama Briuselio *Euronext* biržoje, kiti 50 proc. akcijų priklauso Belgijos vyriausybei.

## Istorija

Belgijos nacionalinis bankas buvo įkurtas kaip korporacija (*société anonyme*) 1850 m. gegužės 5 d. Jo turtą sudarė 100 proc. privatus kapitalas. Iki tol banknotus spausdino pavieniai privatūs bankai, daugiausiai *Société Générale*, įkurtas oranžistų režimo laikais 1822 m.,  ir *Banque de Belgique*, įkurtas 1835 m.

## Nuorodos

* Oficiali svetainė
Džindža

**Džindža** () – miestas Ugandoje, 47 km į rytus nuo Kampalos, Viktorijos ežero šiaurinėje pakrantėje, prie Viktorijos Nilo ištakų. Rajono centras, tradicinės Busogos karalystės sostinė. Yra uostas, veikia geležinkelių kelto linija į Kisumu (Kenija), yra nedidelis oro uostas, plentai į Kampalą, Tororą. Vario ir plieno lydimo, tekstilės, maisto (cukraus, kavos, tabako, alaus ir kt.), odos apdirbimo pramonė. Žemės ūkio regiono prekybinis centras. Netoliese veikia Oven Folso hidroelektrinė, įrengta Nilo vagoje. Yra universitetas, ligoninė, sporto centras, katalikų katedra, hinduistų ir budistų šventyklos.

## Istorija

Nedidelio kaimo vietoje britai įkūrė Džindžą 1907 m., kaip Busogos provincijos sostinę. Miestas išaugo nutiesus geležinkelį ir įrengus uostą.

## Sportas
* BUL Jinja FC – futbolo klubas; rungtyniavo aukščiausioje šalies lygoje.
* Gaddafi Modern FC – futbolo klubas; rungtyniavo aukščiausioje šalies lygoje.

## Galerija

File:Uganda railways assessment 2010-5.jpg|Džindžos geležinkelio stotis
Vaizdas:Uganda railways assessment 2010-6.jpg|Džindžos geležinkelio stoties platforma
File:Uganda railways assessment 2010-11.jpg|Džindžos geležinkelio stotyje
Vaizdas:Source of the Nile in Jinja PICT0147.JPG|Nilo ištakos


## Šaltiniai
Džekas Ryčeris

**Džekas Ryčeris** ()  – JAV 2012 metais sukurtas nuotykių filmas pagal britų rašytojo Lee Childo romaną „One Shot“. Juostoje, kurios pajamos pasaulyje viršijo 216 milijonų dolerių, pagrindinį pagrindinį vaidmenį atliko Tomas Kruzas. 

## Aktoriai
: *Aktorius – vaidmuo*
*Tom Cruise – Džekas Ryčeris 
*Rosamund Pike – Helena Rodin
*Richard Jenkins – Aleksas Rodinas
* David Oyelowo – Emersonas
* Werner Herzog – zekas 
* Vladimir Sizov – Vladas
* Robert Duvall - Kešas

## Santrauka

Pitsburgo mieste vidury dienos gatvėje snaiperis nušauna penkis atsitiktinius praeivius.

Netrukus policija, vadovaujama detektyvo Emersono, suima buvusį armijos snaiperį Džeimsą Barą. Tardomas jis raštu pareikalauja surasti Džeką Ryčerį – buvusį kariškį, kažkada žadėjusį jam padėti bėdoje.

Atvykęs Ryčeris randa Barą ištiktą komos po kitų kalinių užpuolimo. Byla atrodo aiški ir prokuroras Aleksas Rodinas kartu su Emersonu neabejoja Baro kaltumu, tačiau šio gynėja Helena Rodin (prokuroro duktė), nusistačiusi prieš mirties bausmę, siekia pakeisti jau beveik aiškų nuosprendį. Iš Ryčerio ji sužino, kad kaltinamasis, tarnaudamas Irake, yra be priežasties nužudęs kelis žmones, tačiau tai jos nusistatymo nepakeičia. Džekas nėra nusiteikęs gelbėti Baro, tiesiog yra jam pažadėjęs atvykti, kai šis pateks į bėdą.

Ji įtikina Ryčerį tapti kaltinamojo pusės pagrindiniu tyrėju ir tokiu būdu nuteikia prieš save ir Džeką prokurorą su detektyvu. Netrukus Ryčeris užpuolamas bare, o jo randami įrodymai pradeda kelti įtarimą, kad už šio nusikaltimo slypi kažkas daugiau ir kad aukos gatvėje nebuvo atsitiktinės. 

Ir galbūt šaulys yra kažkas kitas.

## Atsiliepimai
Interneto tinklalapis Rotten Tomatoes filmą įvertino 62 %   teigiamų recenzijų.

## Šaltiniai
George Maxwell Richards

**George Maxwell Richards** (g. 1931 m. gruodžio 1 d.) – ketvirtasis Trinidado ir Tobago prezidentas, pareigas ėjęs nuo 2003 m. kovo 17 d. iki 2013 m. kovo 18 d.

Nuo 1957 iki 1965 m. G. Richards dirbo Royal Dutch Shell Trinidado ir Tobago grupėje. Vėliau jis pradėjo dirbti Vakarų Indijos universitete, kuriame vadovavo cheminės inžinerijos skyriui. Vėliau šiame universitete ėjo įvairias pareigas bei dėstė cheminę inžineriją.

2003 m. kovo 17 d. G. Richards buvo paskirtas ketvirtuoju šalies prezidentu penkerių metų kadencijai. 2009 m. prezidentas paskirtas dar vienai kadencijai.

2013 m. vasario 3 d. šalies premjerė Kamla Persad-Bissessar paskelbė, kad G. Richardsą šalies prezidento pareigose pakeis teisėjas Anthony Carmona.

## Šaltiniai

|-
Dievas atleidžia... Aš ne!

**Dievas atleidžia… Aš ne!** () – 1967 m. bendras Italijos ir Ispanijos kino studijų sukurtas vesternas, kuriame pagrindinius vaidmenis atlieka Terensas Hilas ir Badas Spenceris. Tai antrasis jų bendras filmas ir pirmas, kuriame jie vaidino pagrindinius herojus.

Viso jiedu kartu yra nusifilmavę 18 filmų.

## Aktoriai
: *Aktorius – vaidmuo*
* Terence Hill – Ketas Styvensas
* Bud Spencer – Hačas Besis
* Frank Wolff – Bilas San Antonio
* Gina Rovere – Rouzė
* José Manuel Martín – Badas

## Santrauka

Prieš metus laiko Ketas, žaisdamas pokerį, susivaidijo su plėšikų vaideiva Bilu ir jį nušovė. Nuo tada jis yra medžiojamas likusių gaujos narių.

Kalnuose susitikęs bičiulį Hačą, nusamdytą ištirti traukinio užpuolimą, iš jo sužino, kad Bilas greičiausiai yra gyvas ir traukinio užpuolimas yra jo darbas. Ketas leidžiasi į kelionę, ketindamas galutinai suvesti senas sąskaitas, o Hačas seka iš paskos, tikėdamas rasti iš traukinio pavogtą auksą.

Jiems pavyksta užklupti plėšikų buveinę šiems išvykus, pavogti auksą ir paslėpti jį kalnuose. Čia Ketas ir Hačas susigrumia dėl grobio ir patys atsiduria Bilo rankose.
Ugandos administracinis suskirstymas

**Ugandos administracinis suskirstymas** – 2010 m. rugpjūtį Uganda buvo padalinta į 4 administracinius regionus, šie – į 111 rajonų ir 1 sostinės miestą (Kampala). Daugelis rajonų pavadinti jų svarbiausių komercinių ir administracinių miestų () pavadinimais. Nuo 2005 m. Ugandos vyriausybė dalina rajonus į smulkesnius vienetus. Taip siekiama užtikrinti tolydesnį išteklių paskirstymą, kad jie nebūtų naudojami vien rajonų centruose, beveik nieko nepaliekant likusioms rajonų dalims.

Kiekvienas rajonas dalinamas į apygardas () ir municipalitetus (). Apygardos toliau dalinamos į subapygardas (). Rajonui vadovauja išrinktas V lygio vietinės tarybos () pirmininkas ().



## Nuorodos
Austrijos nacionalinis bankas

**Austrijos nacionalinis bankas** () – Austrijos valstybinis centrinis bankas, Europos centrinių bankų sistemos (ECBS), euro zonos narys. Banko prezidentas – Robert Holzmann.

## Istorija

Austrijos nacionalinis bankas istoriją skaičiuoja nuo savo įkūrimo 1816 m. birželio 1 d. Po metų, 1817 m. liepos 15 d., bankas gavo išskirtinę teisę leisti banknotus. Pagal Austrijos-Vengrijos susitarimo (1867 m.) sąlygas, centrinio banko funkcijas vykdė Austrijos-Vengrijos bankas. Po imperijos žlugimo bankas, kartu valdomas Austrijos ir Vengrijos, toliau leido Austrijos-Vengrijos kroną, kuri tebebuvo bendra valiuta imperijos sudėtyje buvusiose šalyse: Austrijoje, Vengrijoje, Čekoslovakijoje ir kt. Austrijos-Vengrijos bankas oficialiai nustojo gyvuoti 1924 m. liepos 31 d.

Austrijos nacionalinio banko įkūrimo įstatymas buvo priimtas 1922 m. lapkričio 14 d. Pirmąsias operacijas bankas pradėjo 1923 m. sausio 1 d. 

1938 m. įvykus anšliusui ir Vokietijai okupavus Austriją, bankas buvo įjungtas į Reichsbanką. Išlaisvinus Austriją, bankas nuo 1945 m. liepos mėn. atnaujino savo veiklą.

2002 m. sausio 1 d. Austrija įsivedė eurą. Nacionalinis bankas pasinaudojo specialiu traukiniu, kuris apvažiavo visą Austriją, kad pakeisti gyventojams 12 mlrd. šilingų į eurus. Valiutos keitimas vykdomas be laiko apribojimų. 

Nacionalinis bankas turi 7 filialus, įsteigtus pagrindiniuose Austrijos žemių miestuose, taip pat Filache (Karintijoje).   

## Nuorodos

* Oficiali svetainė
Z'EV

**Z’EV**, tikrasis vardas **Stefanas Džoelis Veiseris** (*Stefan Joel Weisser*; g. 1951 m. vasario 8 d. Los Andžele) – žydų kilmės amerikiečių multinstrumentalistas, garso menininkas, poetas. Jis laikomas vienu iš industrinės muzikos žanro pradininkų.

Kalifornijos menų institute studijavo pasaulio etninę muziką, domėjosi sakralinės, mistinės muzikos tradicijomis. Mokėsi groti būgnu. 1966 m. su Carl Stone sukūrė džiazroko grupę. Vėliau susidomėjo vizualine ir garsine poezija, pradėjo kūrybą šioje srityje. Buvo įvairių eksperimentinės muzikos projektų narys, 1977 m. pradėjo solinę karjerą. Užsiėmė unikalių instrumentų kūryba, daug dėmesio skirdamas vibracijoms, akustiniam efektui. Nuo 1978 m. pradėjo naudoti slapyvardį Z’EV, pradėjo rengti pasirodymus įvairiose JAV vietose, Europoje. Dalyvavo koncertiniame ture su žymia gotikinio roko grupe „Bauhaus“.

Z’EV savo kūryba laiko ne muzika, o akustiniu fenomenu, unikaliu žmogaus ir instrumento tarpusavio ryšiu. Išleido knygą „Rhythmajik“, kurioje dėsto teoriją apie garso magiją, remdamasis tiek senųjų civilizacijų filosofija, tiek šiuolaikiniais išradimais. Z’EV naudoja „metafonikos“ – kaip garsų, skirtų pakitusių sąmonės būsenų pasiekimui, terminą.

Atlikėjas yra 2 kartus rengęs savo pasirodymus Lietuvoje.

## Šaltiniai

## Nuorodos
* Diskografija
* 
* Z’EV pasirodymas
Brolis saulė, sesuo mėnulis

**Brolis saulė, sesuo mėnulis** ()  – 1972 metais sukurtas biografinis filmas apie Šv. Pranciškaus Asyžiečio gyvenimą.

## Aktoriai
: *Aktorius – vaidmuo*
* Graham Faulkner – Pranciškus 
* Judi Bowker – Klara
* Leigh Lawson – Bernardas
* Kenneth Cranham – Paolo
* Alec Guinness – popiežius Inocentas III

## Apdovanojimai
Sesės salos

**Sesės salos** () – Ugandai priklausantis salynas iš 84 salų šiaurvakarinėje Viktorijos ežero dalyje. Salos administraciškai sudaro Centrinio regiono Kalangalos rajoną, kurį sudaro vien šių salų teritorija.

## Salų vieta
Salos yra šiaurvakariniame Viktorijos ežero (antras pagal dydį gėlavandenis pasaulio ežeras) kampe.

Didžiausia salyno sala yra Bugalos sala (), kurios didžiausias miestas yra Kalangala. Šis miestas yra Kalangalos rajono centras, 51 km nutolęs į pietvakarius nuo Entebės, miesto Vakiso rajonas, žemyninėje Ugandos dalyje.

Salyną sudaro dvi salų grupės. Pietinė grupė gali būti vadinama *Bugalos grupe*, nes didžiausia sala joje yra Bugalos sala. Šiaurrytinė salų grupė gali būti vadinama *Koomės grupe*, pagal grupėje didžiausią Koomės salą. Salų grupes skiria Koomės sąsiauris (*Koome Channel*).

* Didžiausios Bugalos grupės salos: Bubekė, Bufumira, Bugala, Bukasa, Bujova, Funvė ir Serinja.
* Didžiausios Koomės grupės salos: Damba, Koomė ir Luvajis.

Salų dydis įvairus, nuo 1 ha ploto iki 40 km ilgio (ilgiausia Bugalos sala).

Sesės salose gyvena viena iš bantų kalbų kalbanti basesių gentis, artimai susijusi su bagandais ir basogais, nors jų kalba kiek skiriasi. Iki atvykstant europiečiams salos buvo svarbus regiono dvasinis centras. Maždaug 43 salos (50% salų) yra gyvenamos.

## Ekonominė veikla
Pagrindinis verslas Sesės salose yra didžiulių didžiųjų nilinių ešerių žūklė, didelė dalis šių žuvų eksportuojama. Didelį susirūpinimą salose kelia pernelyg didelis šių žuvų išgaudymas. Kitos svarbios verslo šakos yra žemės ūkis, miškininkystė ir turizmas.

Salose verčiasi ir gyvulininkyste. Auginama apie 300 galvijų, 250 000 vištų ir ančių, 1235 ožkos ir 7000 kiaulių.

Privati alyvpalmių aliejaus perdirbimo kompanija BIDCO, įsikūrusi žemyninėje Ugandos dalyje, Džindžos rajone salose turi 6100 hektarų alyvpalmių plantacijų. Be to, alyvpalmes pagal sutartis augina ir ūkininkai, parduodantys savo produkciją BIDCO kompanijai. 2010 m. alyvpalmių aliejaus gamykla ėmė gaminti 1,5 MW elektros, kurią gamina degindama bagasą ir dalį aliejaus. Gaminama energija tiekiama aliejaus gamyklos poreikiams tenkinti, o perteklius parduodamas Kalangalos miestui, didžiausiam salyne.

Miško kirtimas yra dar viena ekonominė veikla, kuria verčiamasi Sesės salyne.

## Gyvoji gamta
Salose gyvena nemažai žvėrių, įskaitant primatus, kurie žemyninėje dalyje yra gana reti. To dėka salose vis labiau plečiasi turizmas, kurio infrastruktūra dar menka, bet po truputį vystoma.

## Nuorodos
Bugalos sala

**Bugalos sala** () – antra pagal dydį Viktorijos ežero sala (didžiausia sala yra Ukerevė (*Ukerewe Island*)), priklausanti Sesės salynui (Uganda).

Salos plotas yra 275 km² (kitaip 27 000 hektarų).

Didžiausias salos miestas yra Kalangala.


File:Pineapples Bugala Island.jpg|Ananasai, augantys Bugalos saloje
Vaizdas:Bugala Island, Ssese Islands.jpg|Bugalos salos krantas (Sesės salos)
Vaizdas:Egrets and hut, Bugala Island.jpg|Garniai Bugalos saloje
Kalangala

**Kalangala** () – Ugandos miestas Viktorijos ežere esančioje Bugalos saloje, esantis Kalangalos rajono centras.

## Padėtis
Kalangala yra didžiausioje Sesės salų saloje Bugaloje. Jis yra maždaug 60 km į pietvakarius (per ežerą) nuo Entebės (Vakiso rajonas).

Kalangala yra mažas miestas salos paplūdimio zonoje, šiauriniame salos krante. Sala sudaro 68,5% viso Kalangalos rajono ploto.

## Gyventojai
2002 m. gyventojų surašymo duomenimis mieste gyveno 3200 gyventojų. 2010 m. Ugandos Statistikos biuro () paskaičiavimais mieste buvo 4900 gyventojų. 2011 m. viduryje UBOS paskaičiavimais Kalangaloje gyveno apie 5200 gyventojų.

## Žymūs objektai
Kalangalos mieste ir netoli jo yra:
* Kalangalos rajono administracijos būstinė
* *Stanbic Bank Limited* skyrius
* viešbutis „Pearl Gardens Beach Hotel“
* Kalangalos Informacijos centras
* Kalangalos centrinis turgus
* Kalangalos miesto tarybos būstinė

## Nuorodos

* About Kalangala Town 
* Pearl Gardens Beach, Kalangala 
* Kalangala Information Center
Trinidado ir Tobago prezidentas

**[[Trinidadas ir Tobagas|Trinidado ir Tobago]] prezidentas** – šalies vadovas bei karinių pajėgų vadas. Šis postas buvo įkurtas iš karto šaliai tapus nepriklausoma 1976 m. Vykdomąją valdžią šalyje turi ministras pirmininkas, kuris ir paskiria šalies prezidentą. Pagal šalies konstituciją prezidentas turi būti ne jaunesnis nei 35 metų, Trinidado ir Tobago pilietis ir gyvenantis paskutinius 10 metų šalyje.

Nuo 2018 m. šaliai vadovauja teisėja Paula-Mae Weekes, tapusi šeštąja šalies vadove.

## Trinidado ir Tobago prezidentai

## Šaltiniai
Anapus įstatymo (1968 filmas)

**Anapus įstatymo** () – 1968 m. Italijos ir Vakarų Vokietijos kinematografininkų sukurtas vesternas.

## Aktoriai
: *Aktorius – vaidmuo*
* Lee Van Cleef – Bilis Džo Kudlipas
* Antonio Sabato – Benas Novakas
* Bud Spencer – Džeimsas Kuperis
* Lionel Stander – Pamokslininkas
* Gordon Mitchell – Bertonas

## Santrauka

Iš Europos atvykęs Benas Novakas diližanu gabena pinigus kalnakasiams į Silvertauną, tačiau yra apvagiamas. Grįžęs ieškoti pinigų susitinka Bilį ir, neįtardamas, kad tai jis su Pamokslininku ir dar vienu draugu organizavo šią vagystę, su jais susidraugauja.

Kasyklos vadovas Kuperis Beną ir šerifą siunčia dar kartą atvežti pinigų. Trys vagišiai išvyksta kartu. Kelionės metu jiems pavyksta sukeisti krepšį su pinigais, bet tuo metu juos užpuola plėšikai. Šerifas sužeidžiamas, bet jie sėkmingai išsigelbėja, o, grįžus į miestelį, paaiškėja, kad ir pinigai nedingo, nes Benas juos paslėpė.
 
Plėšikų gauja naktį atsėlina į miestą, norėdami pasiruošti didelei vagystei, kai po kelių dienų bus gabenamas kasyklos sidabras, tačiau Bilis du iš jų sugauna ir netrukus tampa miestelio šerifu, o abu jo draugužiai – jo pagalbininkais.

Miestelyje prasidėjus šventei, didelis būrys plėšikų užima bažnyčią su joje esančiomis moterimis ir vaikais, ir pareikalauja atiduoti sidabrą. Miestelio vyrai pakrauna jį į vežimą ir patys nuskuba surengti pasalos. Bilis su Pamokslininku ir trečiuoju porininku irgi skuba ten, tačiau jų planuose yra ne tik teisingumo atstatymas, bet ir paties krovinio pasisavinimas.
Koomė

**Koomė** () – Ugandai priklausanti sala Viktorijos ežere.

## Geografinė padėtis
Tai viena iš 84 Sesės salų, sudarančių Kalangalos rajoną. Salos susitelkusios į dvi grupes, šiaurrytinę ir pietvakarinę, jas skiria Koomės sąsiauris (). Koomė yra didžiausia šiaurrytinės grupės sala. Kitos tos grupės salos yra *Damba*, *Luwaji*, *Ngamba-Chimpanzee*, *Bulago*, *Kayaga Island* ir kitos.

Koomė yra maždaug už 63 km į šiaurės rytus nuo Kalangalos, kur yra rajono centras. Nuo artimiausio didelio miesto Entebės (žemyninėje Ugandos dalyje) skiria maždaug 35 km.

## Gyvenvietės
Didžiausia salos gyvenvietė vadinasi *Bugombė* (), ji yra šiaurvakariniame salos krante. Netoliese yra sveikatos centras *Koome Health Center III*.

2011 m. vasarį kredito institucija *PostBank Uganda* paskelbė, kad Koomės saloje netrukus atidarys savo filialą.

## Ekonomika
Pagrindinis Koomės gyventojų verslas yra žvejyba, kaip ir daugelyje gretimų salų. Daugiausia gaudomas didieji niliniai ešeriai, didžioji dalis laimikio apdorojama žemyniniame salos krante ir eksportuojama.

Taip pat Koomėje užsiima augalininkyste ir gyvulininkyste, miško kirtimu bei turizmu.

## Nuorodos
Filomena Taunytė

**Filomena Taunytė-Paškonienė** (1925 m. balandžio 11 d. Vantainėliuose, Radviliškio valsčiuje – 2013 m. birželio 28 d. Vilniuje) – Lietuvos gydytoja pulmonologė, publicistė, žurnalistė.

## Biografija
Mokėsi Voskonių pradžios mokykloje, Radviliškio progimnazijoje, Šiaulių gimnazijoje. 1942 m. pradėjo studijuoti Vytauto Didžiojo universiteto Lietuvių kalbos ir literatūros fakultete. 1943 m. universitetą uždarius, įstojo į Kauno akušerių mokyklą. Dirbo Radviliškyje. 1950 m. Vilniaus universiteto Medicinos fakultete įgijo gydytojos specialybę. Dirbo įvairiose medicinos srityse. Domėjosi netradiciniais gydymo būdais.

Nuo 1965 m. rašė respublikinėje spaudoje. Nuo 1975 m. Lietuvos žurnalistų sąjungos narė. 1991 m. kartu su Saliute Goleckiene ir Algimantu Jasulaičiu įkūrė Vinco Kudirkos medikų literatų draugiją. 2008 m. Juozo Tumo-Vaižganto premijos laureatė. Palaidota Vilniaus Saltoniškių kapinėse.

## Bibliografija
* Vandens užkalbėjimas. – Vilnius: Baltijos spaudos ir prekybos bendrovės spaustuvė, 2000 . – 229 p. – ISBN 9986-964-10-5
* 9/10 laimės: apie fizinę ir psichinę sveikatą. – Vilnius: Tyto alba, 2003. – 386 p. – ISBN 9986-16-330-7
* Laimingas senelių gyvenimas. – Vilnius: Tyto alba, 2004. – 229 p. – ISBN 9986-16-372-2
* 7 nuodėmės ir 12 ligų: publicistika ir medicina. – Vilnius: Tyto alba, 2006. – 406 p. – ISBN 9986-16-512-1
* Kiek sveria siela: publicistika ir medicina. – Vilnius: Tyto alba, 2008. – 413 p. – ISBN 978-9986-16-633-7
* Gyvenimas be stogo: publicistika ir medicina. – Vilnius: Tyto alba, 2009. – 237 p. – ISBN 978-9986-16-702-0
* Ieškau tikro lietuvio: publicistika ir medicina. – Vilnius: Tyto alba, 2011. – 402 p. – ISBN 978-9986-16-823-2
* Šventųjų gyvenimas Marijos žemėje: publicistika ir medicina. – Vilnius: Tyto alba, 2013. – 235 p. – ISBN 978-9986-16-952-9

## Šaltiniai
Bukakata

**Bukakata** () – Ugandos Centrinio regiono miestas Viktorijos ežero vakarinėje pakrantėje, uostas. Priklauso Masakos rajonui.

## Geografinė padėtis
Bukakata yra maždaug 44 km keliu į rytus nuo Masakos, artimiausio didelio miesto, bei maždaug 65 km ežeru valtimi į pietryčius iki Entebės.

## Gyventojai
2010 m. Bukakatoje gyveno apie 14 000 gyventojų.

2002 m. mieste gyveno 6 226 vaikai, jaunesni kaip 18 m., 23% jų buvo našlaičiai.

## Žymūs objektai
Žymūs objektai Bukakatos mieste ar netoli miesto yra:
* Bukakatos miesto tarybos būstinė,
* Bukakatos uostas – jame stoja keltas, kasdien plaukiantis tarp Bukakatos ir Kalangalos,
* Bukakatos centrinis turgus,
* Bukakatos subapygardos (tai Masakos rajono padalinys) būstinė.
* Organizacijos „*Love in Action*“ ('Meilė veikloje') biuras. Tai nevyriausybinė organizacija, tiekianti švietimo paslaugas Bukakatos subapygardoje, turi pradinę mokyklą Kasakoje.

## Nuorodos
Tora Berger

**Tora Berger** (g. 1981 m. kovo 18 d. Ringerike, Norvegija) – norvegų biatlonininkė, olimpinė čempionė ir daugkartinė pasaulio čempionė. T. Berger yra laimėjusi 22 pasaulio taurės etapus. 

## Biografija
Tora Berger gimė Norvegijos Ringerikės mieste, augo Lesjės kalnų miestelyje, gyvena Merakerio miestelyje. Brolis Larsas Bergeris, slidinėjimo ir biatlono pasaulio čempionas.

## Karjera
Tora Berger nuo 1999 m. yra Norvegijos biatlono komandos narė. 2001/02 m. sezone debiutavo biatlono pasaulio taurės varžybose. 2005 m. debiutavo biatlono pasaulio čempionate. 2006 m. pasaulio čempionate laimėjo pirmąjį sidabro medalį. 2006 m. debiutavo Turino žiemos olimpinėse žaidynėse, tačiau medalių nelaimėjo. 2007 m.  laimėjo pirmąjį pasaulio biatlono taurės etapą (Kontiololahtis, Suomija). 2007/08 metų sezone užėmė trečiąją vietą pasaulio biatlono taurės bendoje įskaitoje.  2010 m. Vankuverio žiemos olimpinėse žaidynėse laimėjo aukso medalį 15 km lenktynėse. 2011 m. biatlono pasaulio čempionate laimėjo pirmąjį aukso medalį. 2012 m. biatlono pasaulio čempionate laimėjo tris aukso medalius. 2013 m. biatlono pasaulio čempionate laimėjo keturis aukso medalius. 2012/13 metų sezone laimėjo pasaulio biatlono taurę bei visas individualių rungčių mažąsias taures. 2014 m. Sočio žiemos olimpinėse žaidynėse laimėjo aukso medalį mišrios estafetės lenktynėse, bei sidabro medalį persekiojimo lenktynėse ir bronzos medalį estafetės rungtyje.

Tora Berger - dukart olimpinė čempionė, aštuonis kartus tapo pasaulio biatlono čempione, vieną kartą laimėjo pasaulio biatlono taurę.

## Pasiekimai

### Olimpinės žiemos žaidynės

Viso – 4 medaliai (aukso – 2, sidabro - 1, bronzos -1)

### Pasaulio čempionatai
Viso – 18 medalių (aukso – 8, sidabro – 5, bronzos – 5)

### Pasaulio taurė

Viso – 1 didžioji pasaulio taurė, 4 mažosios pasaulio taurės (1 – sprinte, 1 – persekiojimo l., 1 – masinio starto l., 1 – 15 km l.). 22 kartus laimėtos pirmosios vietos asmeninėse rungtyse, 10 k. – II vieta, 7 k. – III vieta.

## Nuorodos
* Tora Berger profilis
Čiukiškių ežeras

**Čiukiškių ežeras** – ežeras Lietuvoje, Trakų rajone, į pietus nuo Čiukiškių kaimo, 5,5 km į šiaurę nuo Trakų. Ežero ilgis iš šiaurės į pietus – 0,9 km, plotis – iki 0,29 km. Altitudė 158,5 m. Ežeras nenutekantis, yra Neries mažųjų intakų baseine (Bražuolės baseinas). Vakariniai krantai pelkėti, rytinis – aukštesnis ir sausas. Rytinėje pakrantėje auga miškelis.

Šalia ežero įsikūrusios Čiukiškės ir Raudonė I. Veikia kaimo turizmo sodyba. Rytine pakrante eina kelias Nr. 4722 (Trakai – Rykantai).

## Šaltiniai
Trinidado ir Tobago herbas

**[[Trinidadas ir Tobagas|Trinidado ir Tobago]] herbas** buvo įteisintas 1962 m. specialaus komiteto, siekusio sukurti herbą reprezentuojantį Trinidado ir Tobago gyventojus.

Herbo viršuje yra palmės šakelė, paimta iš Tobago salos herbo prieš saloms susijungiant. Vainikas simbolizuoja Jungtinės Karalystės monarchiją, valdžiusią šalį iki nepriklausomybės. Viduryje esantis skydas nudažytas taip pat kaip ir šalies vėliava bei simbolizuoja tas pačias reikšmes. Trys laivai skydo centre yra Kristupo Kolumbo, atradusio Naująją Žemę, laivai *Santa María*, *La Niña* ir *La Pinta*. Du paukščiai skydo šonuose yra kolibriai. Trinidadas ir Tobagas dažnai vadinamas kolibrių šalimi – joje suskaičiuojama daugiau nei 16 šių paukščių rūšių. Du didesni paukščiau yra nacionaliniai šalies paukščiai: kairėje – Raudonasis ibis, dešinėje – Rudoji čačalaka. Kairėje apačioje pavaizduotos Triniti kalvos, nuo kurių K. Kolumbas vienai iš salų davė Trinidado pavadinimą. Dešinėje pusėje apačioje pavaizduota Tobago sala. Herbo apačioje įrašytas šalies šūkis: () Kartu mes siekiame, kartu mes pasiekiame.

## Šaltiniai
Tachiras Šachas

**Tachiras Šachas** (, ,  *Sayyid Tahir al-Hashimi*; g. 1966 m. lapkričio 16 d. Londone, Jungtinėje Karalystėje) – Indijos afganų kilmės anglų rašytojas, keliautojas ir dokumentinių filmų kūrėjas. Tachiras Šachas yra parašęs keletą knygų, paremtų keliaujant įgyta patirtimi, o jo sukurti dokumentiniai filmai rodomi per „National Geographic Channel“, „History Channel“.

## Biografija
Tachiras Šachas gimė ir užaugo Didžiojoje Britanijoje. Mokėsi Dorseto grafystės Brajanstono mokykloje, Londono, Nairobio ir San Diego universitetuose. 2003 m. paliko Jungtinę Karalystę ir persikėlė su šeima gyventi į Maroką, Kasablanką.

2013 m. vasario 21–24 dienomis 14-osios tarptautinės Vilniaus knygų mugės metu Tachiras Šachas lankėsi Vilniuje. Čia jis pristatė savo trečiąją lietuvių kalba išleistą knygą „Timbuktu“.

## Kūryba
* *Cultural Research*
* *The Middle East Bedside Book*, 1991 m.
* *Journey Through Namibia*, 1994 m.
* *Spectrum Guide to Jordan*, 1994 m.
* *Beyond the Devil’s Teeth*, 1995 m.
* *Sorcerer’s Apprentice*, 1998
* *Trail of Feathers*, 2001 m.
* *In Search of King Solomon’s Mines*, 2002 m.
* *House of the Tiger King*, 2004 m.
* *The Caliph’s House*, 2006 m. („Kalifo rūmai: metai Kasablankoje“ („Tyto alba“) 2009 m.)
* *In Arabian Nights*, 2008 m. („Tūkstančio ir vienos nakties šalyje, Kelionė pas Maroko pasakotojus“ („Tyto alba“) 2011 m.)
* *Travels With Myself*, 2011 m.
* *Timbuctoo*, 2012 m. („Timbuktu“ („Tyto alba“) 2013 m.)
* *Scorpion Soup*, 2013 m.

## Šaltiniai

## Nuorodos
* Tachiro Šacho internetinė svetainė
Arachnofobija

**Arachnofobija** (iš  'voras' + *phobia* 'baimė') – fobija, pasireiškianti baime vorams, tai viena iš dažniausių fobijų.

Turintiems arachnofobiją žmonėms pamačius vorą dažniausiai pasireiškia nerimas, baimė, taip pat gali atsirasti pykinimas, prakaitavimas, apsvaigimas, padidėjęs širdies susitraukimų dažnis. Jei ši fobija kelia sunkumų gyvenime, būtina kreiptis į psichologą ar psichoterapeutą.

Arachnofobijos atsiradimo priežastimi gali būti praeities išgyvenimai, stresą keliantys įvykiai.

## Tyrimai
Britų mokslininkai, tyrinėjantys žmonių baimes, panaudojo tarantulus ir stebėjo žmonių reakciją į juos. Buvo nustatyta, jog žmogaus baimės intensyvumas į grėsmingą objektą (šiuo atveju – vorą paukštėdą) priklauso nuo kelių faktorių: atstumo (kaip arti yra voras), jo judėjimo krypties ir nuo žmogaus nuostatos į vorą (kiek baisus voras atrodo žmogui).

## Šaltiniai
Ryan Olander

**Ryan Olander** (g. 1990 m. balandžio 28 d. JAV) – JAV krepšininkas, rungtyniaujantis Lietuvoje. 2012 m. gruodžio 27 d. sudarė sutartį su Palangos „Palanga“. 2013 m kovo 18 d. sudarė sutartį su Utenos „Juventus“,

2013-14 metais rungtyniavo Panevėžio „Lietkabelyje“, 2014-15 metų sezone – Šiaulių „Šiauliai“ ekipoje.

## Pasiekimai

## Nuorodos
* Basketnews.lt puslapis apie žaidėją
Senasis vengrų raštas

**Senasis vengrų raštas**, dar vadinamas **vengrų runomis** – abėcėlinė rašto sistema, naudota užrašyti vengrų kalbai iki X a. Dabar vadinama *székely írás*. Nors vadinamas runomis, su germanų runomis šį raštą sieja išvaizdos panašumas, bet ne bendra kilmė.

Manoma, kad vengrų raštas susidarė iš senojo tiurkų rašto apie IX a. dėl glaudžių ryšių tarp vengrų ir tiurkų genčių. Vengrai Panonijoje apsigyveno 895 m. Jie priėmė krikščionybę 1000 m., ir senąjį vengrų raidyną pakeitė lotyniškas. Tiesa, *székely írás* kai kur gyvavo dar keletą amžių, o Transilvanijos atokiuose kaimuose išsilaikė iki XVII a. (tarp vengrų sekėjų).

## Istorija

Pagal plačiausiai priimtą versiją, vengrų rašto pirmtakas, senasis tiurkų raštas (iš šaltinių žinomas nuo 720 m.) susidarė iš iranėnų rašto sistemų (pehlevi, Sogdo) arba Indijoje naudoto Kharošthi rašto. Šios rašto sistemos savo ruožtu kilo iš aramėjų rašto. VII-VIII a. tiurkų ir vengrų gentys dažnai kontaktavo - tai rodo ir tiurkiškų skolinių gausa vengrų kalboje. Seniausias šaltinis su senuoju vengrų raštu yra X a. užrašas kaulinėje strėlinėje, rastas Homokmedžio kaime. Jo iššifruoti nėra pavykę. XIII a. Šimono iš Kežos kronikoje minima, kad sekėjai naudoja nelotynišką raštą. 1483 m. inkunabule, rastame Nikolsburgo pilies bibliotekoje, pateikta visa senoji vengrų abėcėlė su lotyniškais atitikmenimis. 1598 m. János Telegdi veikale *Rudimenta Priscae Hunnorum Linguae* aprašytas senasis raštas, pateikta maldos „Tėve Mūsų“ versija senuoju raštu. Nuo XIX a. pradėti moksliniai vengrų runų tyrinėjimai ir rekonstrukcija.

## Abėcėlė

Senojo vengrų rašto abėcėlę sudaro 42 ženklai. Kaip ir senojoje tiurkų abėcėlėje, dalis priebalsių turi po 2 variantus, kurie vartojami su skirtingais balsiais. Paprastai rašoma iš dešinės į kairę.

Taip pat būta unikalių ženklų, žyminčių ne garsą, o visą žodį. Rašte plačiai vartojamos ligatūros (iš jų gali būti sudarytas ištisas žodis). Balsiai kartais praleidžiami (išskyrus: kai greta eina 2 ar daugiau balsių, kai žodis be užrašyto balsio gali būti suprastas nevienareikšmiškai, balsiai būtinai rašomi žodžio gale). Didžiosios ir mažosios raidės neskiriamos.

## Nuorodos
* Plačiau apie vengrų runas
Akrofobija

**Akrofobija** (iš  'viršūnė' + *phobia* 'baimė') – fobija, pasireiškianti baime aukščiui.

Aukščio baimė yra viena labiausiai paplitusių fobijų, jai būdinga šuolių ir kritimų baimė. Akrofobai vengia aukštų paviršių: daugiaaukščių namų balkonų, skardžių kraštų ir panašiai. Taip pat akrofobija gali atsirasti žmonėms, kurių koordinacija arba vidinės ausies funkcija sutrikusi. Dažni akrofobijos simptomai: svaigulys, nerimas, dusulys, pykinimas, prakaitavimas, alpimas. Nuo 2 % iki 5 % viso pasaulio žmonių kenčia nuo akrofobijos, moterys dvigubai dažniau nei vyrai.

Akrofobijos priežastimi gali būti praeities išgyvenimai, stresą keliantys įvykiai, aplinka.

## Šaltiniai
Juho Kusti Paasikivi

**Juho Kusti Paasikivi** (1870 m. sausio 27 d. Tamperėje – 1956 m. gruodžio 14 d. Helsinkyje) – suomių teisininkas, politikas, buvęs Suomijos ministras pirmininkas ir 7-tasis prezidentas.

## Biografija
Gimė kaip *Johan Gustaf Hellsten*, 1885 m. pavardę pasikeitė pagal suomiškas taisykles.

Helsinkio universitete baigė teisės studijas. 1907–1913 m. buvo Suomijos Didžiosios Kunigaikštystės Seimo narys, valstybinio iždo vadovas. 1914–1934 m. buvo Nacionalinio akcinio banko *Kansallis-Osake-Pankki* generalinis direktorius.

1903–1913 m. ir 1917–1918 m. buvo vienas iš Suomių partijos, kovojusios prieš rusifikaciją, vadovų. 1918 m. gegužės-lapkričio mėn. buvo Suomijos ministras pirmininkas. Vadovavo suomių delegacijai derybose su Sovietų Rusija ir 1920 m. spalio 14 d. pasirašė Tartu sutartį. 1934–1936 m. buvo Nacionalinės koalicijos partijos vadovas.

1936–1939 m. buvo Suomijos ambasadorius Švedijoje, 1940–1941 m. Suomijos atstovas Tarybų Sąjungoje. 1939 m. vadovavo Suomijos delegacijai derybose su TSRS, 1940 m. kovo 12 d. Maskvoje pasirašė taikos sutartį.

1941–1944 m. buvo privataus banko valdybos pirmininkas. Viso karo metu per Stokholmą palaikė santykius su TSRS vyriausybe. 1943 m. pradėjo veiklą „taikos opozicijoje“, reikalavusioje Suomijos išėjimo iš karo. 1944 m. vasario-kovo mėn. vyriausybės pavedimu dėl karo nutraukimo Švedijoje neoficialiai derėjosi su TSRS ambasadore Aleksandra Kolontaj. Kovo pabaigoje Maskvoje neoficialiai derėjosi su TSRS vyriausybe.

Pasibaigus Tolesniam karui, 1944 m. lapkričio mėn. – 1946 m. kovo mėn. buvo Suomijos ministras pirmininkas, į savo vyriausybės sudėtį įtraukė komunistą.

1946 m. kovo mėn. pakeitė K.Maneheimą Suomijos prezidento poste, juo buvo iki 1956 m. kovo mėn. Užimdamas šias pareigas su TSRS stengėsi palaikyti pabrėžtinai geros kaiminystės santykius, pradėtus vadinti „Paasikivi linija“. 1944–1956 m. buvo TSRS-Suomijos draugystės draugijos garbės pirmininkas, 1954 m. apdovanotas Lenino ordinu.

## Šaltiniai

|-

|-
2013 m. Malaizijos Grand Prix

**2013 m. Malaizijos Grand Prix** – antrosios 2013 m. Formulės 1 sezono lenktynės. Jos vyko Sepango trasoje kovo 22-24 dienomis. Tai buvo 15 Malaizijos GP.

Kaip ir 2012 m. lenktynėse padangų tiekėja Pirelli čia atvežė pačios kiečiausios sudėties padangas, pažymėtas oranžine ir balta spalvomis.

## Treniruotės
Pirmose Malaizijos GP treniruotėse greičiausią ratą nuvažiavo australas M. Webber su Red Bull (1:36.935).

Antrose treniruotėse pirmas liko suomis K. Raikkonen (1:36.569).

Šeštadienio treniruotėje greičiausias buvo vokietis S. Vettel su Red Bull ekipa (1:36.435).

## Kvalifikacija
Pirmos dvi kvalifikacijos dalys vyko debesuotu oru, tačiau trasa išliko sausa. Tuo tarpu trečioji dalis vyko kai kuriose trasos dalyse lyjant lietui.

**Pastabos:**
* – Kimi Räikkönen po kvalifikacijos gavo 3 starto vietų baudą už trukdymą varžovui.

## Lenktynės
Lenktynės prasidėjo dalyje trasos lyjant lietui, tad visi lenktynininkai startavo su tarpinėmis padangomis. Jau po pirmo rato iš lenktynių pasitraukė ispanas F. Alonso, sulaužęs savo priekinį sparną. Lenktynes laimėjo iš pirmos starto vietos startavęs vokietis S. Vettel. Jį buvo aplenkęs komandos draugas M. Webber. Po paskutinių sustojimų boksuose vokietis aplenkė australą, nors komanda buvo liepusi nekovoti tarpusavyje. Trečią ir ketvirtą vietas pelnė Mercedes ekipos lenktynininkai – L. Hamilton ir N. Rosberg.

Šiose lenktynėse Red Bull ekipa pagerino sustojimo techninio aptarnavimo zonoje rekordą. M. Webberio automobilį komandos mechanikai antrojo sustojimo metu aptarnavo per 2,05 s.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Triniti kalvos

**Triniti kalvos** (angl. *Trinity Hills*) – kalvų grandinė pietrytinėje Trinidado salos dalyje, Trinidade ir Tobage. Pasak legendos būtent nuo šių kalvų Kristupas Kolumbas salai davė Trinidado pavadinimą.
Marijos žemės kryžiaus ordinas

**Marijos žemės kryžiaus ordinas** () – Estijos aukščiausiasis valstybinis apdovanojimas, teikiamas Estijos prezidentams ir tik tiems asmenims, kurie nėra Estijos piliečiai. Šis ordinas 1995 m. įsteigtas Estijos prezidento Lenarto Merio norint pagerbti Estijos nepriklausomybę. Marijos žemė () – tai Senosios Livonijos pavadinimas, Senosios Livonijos teritorijai viduramžiais priklausė dabartinė Estija, o XX a. pavadinimas „Marijos žemė“ tapo poetiniu Estijos vardu.

Tarp apdovanotųjų – Valdas Adamkus, Algirdas Brazauskas, Vytautas Landsbergis, Dalia Grybauskaitė, Vytautas Urbanavičius8.

## Išnašos
Nabugabo ežeras

**Nabugabo ežeras** () – mažas gėlavandenis ežeras Ugandos Centriniame regione, prie Viktorijos ežero kranto.

Ežero ilgis 8,2 km, o didžiausias plotis – 5 km. Ežero vandens paviršius yra 1136 m aukštyje.

## Vieta
Ežeras yra Masakos rajone (Centrinis regionas), maždaug 23 km keliu į rytus nuo Masakos miesto.

## Reikšmė
Nabugabo ežeras, esantis greta Viktorijos ežero, buvo pasirinktas saugoti pagal Ramsaro konvenciją dėl reikšmės žmonėms ir gyvūnams. Nabugabas yra Viktorijos ežero ežeras palydovas, juos skiria tik 4 km pločio juosta.

Palei ežerą yra didelis gyventojų tankis, jie verčiasi žemės ūkiu, todėl vietinė bendruomenė labai priklauso nuo Nabugabo ežero ekosistemos. Dėl prastai sutvarkyto žemės ūkio gadinama vandens kokybė ir maisto gamyba.

## Istorija
Ežeras susidarė vėjų varomo smėlio juostai atskyrus nedidelį vandens plotą nuo likusio ežero. Tiriant apie 2,7 m ilgio nuosėdų kerną, gautą gręžiant beveik ežero centre, paaiškėjo, kad Nabugabo ežeras nuo Viktorijos ežero atsiskyrė maždaug prieš 5000 metų.

## Flora ir fauna
* Aptikta beveik 300 augalų rūšių. Ežero baseine auga dvi endeminės žiedinių augalų rūšys, neaptiktos niekur kitur. Dar 14 rūšių Ugandoje auga tik prie šio ežero. Nabugabo augalijos specifinis bruožas yra tai, kad joje santykinai daug yra vabzdžiaėdžių augalų.
* Ežere gyvena cichlidų šeimos žuvys. XX a. 6-tą dešimtmetį ežere įveistos dar trys žuvų rūšys – *Oreochromis niloticus*, *Oreochromis leucosticus* ir *Tilapia zillii*.
* Gyvūnija gana įvairi. Pvz., gyvena žinduoliai begemotai ir sitatunga, paukščiai tulžiai ir pilkakuodė gervė.
* Nabugabo ežeras yra svarbus migruojančių paukščių sustojimo taškas.

## Nuorodos

* The Origins of Lake Nabugabo
* Lake Nabugabo Homepage 
* UGANDA Ramsar Site 1373
* M. Behangana, J. Arusi (2004) The distribution and diversity of amphibian fauna of Lake Nabugabo and surrounding areas. In: *African Journal of Ecology*. Volume 42, Issue Supplement s1, pages 6–13, August 2004
Anthony Carmona

**Anthony Thomas Aquinas Carmona** (g. 1953 m. kovo 7 d.) – penktasis Trinidado ir Tobago prezidentas, šias pareigas pradėjęs eiti 2013 m. kovo 18 d. Nuo 2012 m. A. Carmona buvo šalies kriminalinio teismo teisėjas.

A. Carmona gimė pietų Trinidade šešių vaikų šeimoje. Mokėsi San Fernando aukštojoje mokykloje, vėliau tęsė teisės studijas Vakarų Indijos universitete.

Nuo 2004 m. A. Carmona buvo paskirtas aukščiausio šalies teismo pirmininku.

2012 m. kovo 12 d. A. Carmona pradėjo vadovauti kriminaliniam šalies teismui.

2013 m. vasario 3 d. šalies premjerė Kamla Persad-Bissessar paskelbė, kad jos vadovaujama partija skiria A. Carmona kaip kandidatą į šalies vadovo pareigas. Tam pritarus ir opozicinėms partijoms, A. Carmona tapo penktuoju šalies prezidentu, nuo 2013 m. kovo 18 d. pakeitęs George Maxwell Richards.

## Šaltiniai

|-
Tauragės KK Tauragė

**Tauragės KK** – profesionalus krepšinio klubas iš Tauragės, rungtyniavęs RKL ir NKL čempionatuose. Klubas įkurtas 2010 m., o po nesėkmingo pasirodymo 2019-2020 m. NKL pirmenybėse išnyko iš krepšinio žemėlapio.

## Klubo pasiekimai

## Nuorodos

* RKL svetainė
* NKL svetainė
Raseinių KK Rasai

**Raseinių „Rasai“** – profesionalus krepšinio klubas iš Raseinių, rungtyniaujantis RKL. Klubas įkurtas 1992 m., o 2017 m. nepaisant gana sėkmingo pasirodymo NKL čempionate nutraukė savo veiklą.

## Klubo pasiekimai

## Nuorodos

* Klubo profilis NKL svetainėje
* Klubo profilis RKL svetainėje
Kamla Persad-Bissessar

**Kamla Persad-Bissessar** (g. 1952 m. gegužės 22 d.) – Trinidado ir Tobago politikė, nuo 2010 m. gegužės 26 d. iki 2015 rugsėjo 9 d. ėjusi šalies premjerės pareigas. Ji buvo pirmąja šalies premjere moterimi.

Nuo 2006 iki 2010 m. K. Bissessar vadovavo šalies opozicinei jėgai, o nuo 2010 m. tapo vienos iš dviejų pagrindinių šalies partijų Nacionalinio jungtinio kongreso vadove.

|-

|-
Kakiris

**Kakiris** () – Ugandos miestas Centriniame regione, Vakiso rajone.

Kakiris yra maždaug 30 km keliu į šiaurės vakarus nuo Ugandos sostinės Kampalos. Miestas yra ties magistrale iš Kampalos į Hoimą.

Kakiryje yra Ugandos karinių pajėgų 1-osios divizijos štabas.

Kakiris yra Ugandos viceprezidento prof. Gilberto Bukenjos (*Gilbert Bukenya*) gimtasis miestas. G. Bukenja yra ir miesto atstovas Ugandos parlamente.

## Gyventojai
Ugandos statistikos biuras (*UBOS*), 2008 m. paskaičiavo, kad Kakiryje tuo metu buvo 5300 gyventojų.
 2011 m. viduryje UBOS vertinimu mieste buvo 6000 gyventojų.

## Dėmesio verti objektai
Dėmesio verti objektai Kakiryje ir netoli jo:
* Kakirio Miesto tarybos būstinė
* 1-sios divizijos štabas
* Banko *PostBank Uganda* skyrius
* Kakirio centrinis turgus
* Magistralė Kampala-Hoima – magistralė eina per miestą iš šiaurės vakarų į pietryčius.

## Šaltiniai

## Nuorodos
* SOS Children’s Village at Kakiri 
* Photo of Children at SOS Primary School, Kakiri
* Photo of the compound of the SOS Primary School in Kakiri
Lugazis

**Lugazis** (), *Kavolas* () – Ugandos miestas Centriniame regione, Buikvės rajone.

## Padėtis
Miestas yra Buikvės rajone, ant magistralės Kampala-Džindža, maždaug 50 km keliu į rytus nuo Kampalos. Taip pat jis maždaug 23 km keliu nutolęs į rytus nuo Mukono, artimiausio stambaus miesto, irgi esančio ant tos pačios magistralės.

Miesto vidutinis aukštis virš jūros lygio yra 1204 m.

## Sportas
* Lugazi FC – futbolo klubas;

## Dėmesio verti objektai
Dėmesio verti objektai Lugazyje ir netoli jo yra:
* Lugazio Miesto tarybos būstinė
* Romos katalikų Lugazio diecezijos būstinė
* Lugazio centrinis turgus
* Indijos korporacijos *Mehta Group* būstinė Ugandoje
* Kompanija *Sugar Corporation of Uganda Limited* (SCOUL), kuri yra *Mehta Group* narys
* Kompanija *Ugma Engineering Corporation Limited*, kuri yra *Mehta Group* narys
* Kompanija *Cable Corporation Limited*, kuri yra *Mehta Group* narys
* Kompanija *Uganda Hortech Limited*, kuri yra *Mehta Group* narys
* Karinių mokslų ir technologijų universitetas – Priklauso Ugandos Gynybos ministerijai, kuri ir administruoja.
* Kolegija *Mount Saint Mary’s College Namagunga* – yra už 5,5 km į vakarus keliu nuo Lugazio.
* Kavolo ligoninė – 200 lovų vieša ligoninė, administruojama Ugandos sveikatos ministerijos.
* Lugazio golfo laukai – išsidėstę kompanijos *Sugar Corporation of Uganda Limited* žemėje.
* Magistralė *Kampala-Džindža* – Magistralė eina per miesto centrą iš rytų į vakarus.

## Nuorodos
Žiegždrių liepa

**Žiegždrių liepa** – aukščiu ir kamieno storiu išsiskiriantis medis, 2005 m. paskelbtas Kauno rajono gamtos paveldo objektu Kauno marių regioniniame parke, Samylų seniūnijoje. Pasiekiamas iš kelio , ties Žiegždriais pasukus į kairėje pusėje esantį pažintinį Žiegždrių geologinį taką, pažymėtą informacinėmis nuorodomis. Medis auga stačiame vaizdingame šlaite tarp dviejų valstybės saugomų objektų – Žiegždrių ir Kalniškių konglomeratų atodangų.

Tai pats storiausias medis kairėje Kauno marių pakrantėje. Valstybės saugomų liepų vidutiniai dydžiai: aukštis 22,9 m, kamieno skersmuo 1,47 m. Žiegždrių liepos aukštis 25 m, kamieno skersmuo 1,37 m, amžius virš 100 metų. Nors šios liepos kamienas šiek tiek plonesnis už vidutinį valstybės saugomų liepų storį, bet ji yra aukštesnė. Medis geros būklės, gyvybingas, gražiai nuaugęs, prie jo įrengtas medinis takas su laiptais, kuriais galima pasiekti konglomeratų atodangas ar nusileisti šlaitu iki marių vandens. Auga seniai nebenaudojamo kelio vietoje. Šiuo keliu prieš užtvenkiant Nemuną buvo susisiekiama su upės slėnyje įsikūrusiais kaimais.

## Duomenys

* Medžio rūšis – mažalapė liepa ()
* Amžius – virš 100 m
* Aukštis – 25 m
* Kamieno apimtis – 4,30 m
* Kamieno skersmuo – 1,47 m

## Šaltiniai

## Nuorodos
*
Robert Reid

**Robertas Raidas** (; 1966 m. vasario 17 d.) – škotų ralio šturmanas, kartu su Richard Burns iškovojo 2001 m. Pasaulio ralio čempionato taurę. Kartu jie važiavo nuo 1991 iki 2003 m., per tą laiką jie dalyvavo 103 Pasaulio ralio čempionato etapuose, laimėjo 277 greičio ruožus ir 34 kartus lipo ant podiumo. Lenktynininkų duetas užėmė antrąsias vietas 1999 ir 2000 metų Pasaulio ralio čempionatuose.

## Pasaulio ralio čempionato pergalės
:

## Šaltiniai
Leonas Bartoševičius

**Leonas Bartoševičius** (1928 m. kovo 12 d. Plungėje – 2010 m.) – LTSR politinis veikėjas, redaktorius.

## Biografija

1959 m. Leningrado aukštąją partinę mokyklą, 1962 m. – Vilniaus universiteto Ekonomikos fakultetą.

1954–1955 m. LKP Raseinių rajono komiteto skyriaus vedėjas. 1959–1963 m. LKP Šeduvos rajono komiteto sekretorius, Šiaulių rajono komiteto I sekretorius. 1963–1975 m. LKP CK organizacinio partinio darbo skyriaus vedėjo pavaduotojas. 1975–1989 m. LKP CK bendrojo skyriaus vedėjas. 1990–1991 m. radijo stoties „Tarybų Lietuva“ redaktorius. 1991 m. TSKP CK leidyklos direktorius.

1976–1981 m. kandidatas į LKP CK narius. 1975–1990 m. LTSR Aukščiausiosios Tarybos deputatas.

1999–2001 m. kalėjo Lukiškių kalėjime.

## Šaltiniai
Piarko tarptautinis oro uostas

**Piarko tarptautinis oro uostas** (IATA kodas: POS, ICAO kodas: TTPP) – didžiausias oro uostas Trinidade ir Tobage, vienas iš dviejų šalies oro uostų. Oro uostas yra apie 25 km į rytus nuo šalies sostinės Port of Speino. Oro uostas turi vieną kilimo/tūpimo taką bei dvi nusileidimo aikšteles malūnsparniams. Šiame oro uoste įsikūrusi pagrindinė nacionalinių oro linijų Caribbean Airlines būstinė.

2010 m. oro uostas aptarnavo 2 504 469 keleivius.

## Šaltiniai
Čaguanasas

**Čaguanasas** (angl. *Chaguanas*) – daugiausiai gyventojų turintis (83 516) bei sparčiausiai augantis Trinidado ir Tobago miestas. Jis yra centrinėje Trinidado dalyje, 18 km nuo šalies sostinės Port of Speino.

Miesto vardas buvo duotas nuo vienos indėnų genties pavadinimo. Čaguanase pirmieji gyventojai apsigyveno britų kolonizacijos laikais 1797 m.

Čaguanase vyrauja tropinis klimatas – drėgnasis sezonas tęsiasi nuo birželio iki lapkričio, sausasis – nuo sausio iki gegužės.

Mieste gerai išvystyta transporto sistema – autobusais ir taksi galima pasiekti visus pagrindinius salos miestus. Tiesa, dėl spartaus gyventojų gausėjimo mieste dažnai susidaro didelės transporto spūstys.

Pagrindinis miesto oro uostas yra vienintelis visoje saloje Piarko tarptautinis oro uostas.

## Šaltiniai
Hoima

**Hoima** () – miestas Ugandos Vakariniame regione. Miestas yra Hoimos rajono centras.
Mieste yra Bunjoro karalystės omukamos rūmai.

## Vieta
Hoima yra maždaug 225 km keliu į šiaurės vakarus nuo Ugandos sostinės Kampalos, per ją eina magistralė.

## Gyventojai
2002 m. gyventojų surašymas užregistravo Hoimoje buvus 27 934 gyventojus. 2010 m. Ugandos statistikos biuras (*Uganda Bureau of Statistics; UBOS*) paskaičiavo, kad tada mieste gyveno 40 600 gyventojų. 2011 m. UBOS įvertinimu, mieste gyveno apie 42 600 gyventojų.

## Ekonomika
Tarp 2000 ir 2009 m., po Alberto ežeru ir jo apylinkėse (Hoimos ir Bulisos rajonuose) buvo aptikti gana dideli naftos telkiniai (2,0–2,5 milijardų barelių). Planuojama netoli Hoimos įrengti mažą naftos perdirbimo gamyklą, kuri gamins elektrą degindama sunkųjį kurą, kuris yra naftos perdirbimo šalutinis produktas. Būsimi naftos išgavėjai dar neapsisprendė, ar žalia nafta bus perdirbama vietoje, ar bus eksportuojama perdirbti užsienyje. Numatoma, kad Hoimoje ekonomika pagyvės dėl greta atrastos naftos.

Dėl didėjančio ekonominio aktyvumo Hoima administraciškai įgijo municipaliteto statusą, stiprinama infrastruktūra, kad pajėgtų aptarnauti naujas verslo įmones bei naujus gyventojus. Neseniai Hoimoje žemės kainos, nuomos mokesčiai ir kitos su nekilnojamu turtu susijusios išlaidos šoktelėjo aukštyn dėl padidėjusios nekilnojamo turto apklausos Hoimoje ir jos apylinkėse.

## Dėmesio verti objektai
Dėmesio verti objektai Hoimoje ir netoli jos:
* Hoimos rajono administracija
* Hoimos miesto tarybos būstinė
* Bunjoro omukamos rūmai
* Įvairių bankų filialai (*Bank of Africa*, *[[Barclays|Barclays Bank]]*, *Centenary Bank*, *DFCU Bank*, *Equity Bank*, *Housing Finance Bank*, *Kenya Commercial Bank*, *PostBank Uganda*, *Stanbic Bank*, *Standard Chartered Bank*, *Pride Microfinance Limited*.
* Agentūros *National Social Security Fund* ('Nacionalinis socialinės saugos fondas') filialas
* Hoimos regioninė persiuntimo ligoninė (*Hoima Regional Referral Hospital*) – 250 lovų valstybinė ligoninė, pavaldi Ugandos Sveikatos apsaugos ministerijai
* Viešbučiai *Kolping Hotel* ir *Hoima Resort Hotel*

## išnašos

## Nuorodos
* Hoima Rapidly Becoming A Large Metropolis 
*  Oil Brings New Facelift To Hoima 
* Uganda Sets Aside 2900 ha For Oil Refinery